Diari Oficial de la Generalitat Valenciana


Sumari del DOGV 4135, del 26-11-2001 (2001/11170)

Informació pública de l'aprovació del projecte d'urbanització del programa d'actuació integrada per al desenvolupament de la unitat d'execució A-11, del vigent Pla General d'Ordenació Urbana de Burriana.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4135

Data del DOGV
:   26-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11796


Organisme emissor
:   Ajuntament de Borriana

Tipus de document
:   Anunci

Informació pública de l'aprovació del projecte d'urbanització del programa d'actuació integrada per al desenvolupament de la unitat d'execució A-11, del vigent Pla General d'Ordenació Urbana de Burriana. [2001/S11191]
  
L'Alcaldia Presidència, en data 11 de setembre de 2001, va adoptar la següent resolució:
  
«Primer. Aprovar el projecte d'urbanització corresponent al programa d'actuació integrada per al desenvolupament de la unitat d'execució A-11 del vigent Pla General d'Ordenació Urbana, amb un pressupost global de 465.354.337 pessetes (EM+19%GG i BI, sense IVA), tenint en compte en la seua execució les disposicions previstes en l'acord d'aprovació del programa d'actuació integrada, és a dir:
  
\* La direcció facultativa la designa l'ajuntament, a càrrec dels costos previstos en la proposició economicofinancera, que també en supervisa el compliment i liquidació de manera semblant a la de les certificacions i liquidació de les obres, tot això amb el fi de garantir el correcte compliment de les condicions d'execució del programa, i segons el següent procediment:
  
1. La direcció facultativa la designa l'ajuntament, a proposta de l'urbanitzador. L'Ajuntament es reserva la facultat de rebutjar la proposta, per raons d'incompatibilitat, incapacitat o oportunitat, degudament justificades, si n'hi haguera.
  
2. L'urbanitzador ha de proposar també una assistència tècnica per a garantir el correcte seguiment i control de les obres. El nomenament d'aquesta l'ha de ratificar també l'ajuntament, i són aplicables les cauteles i reserves expressades en el punt anterior.
  
3. La proposta d'assistència tècnica ha de contindre, almenys, les següents especificacions.
  
- Nom de l'empresa i personal tècnic d'enllaç.
  
- Pla de controls inclosos en la prestació (alineacions, rasants, materials, execució de terraplens i paviments, obres de fàbrica, seguretat i salut, etc.).
  
- Pressupost, amb detall de costos de controls i d'assistència i justificació del seu import en relació amb les quanties habituals de control de qualitat i l'abast de la prestació (mínim 0'5% sobre PEM afectat).
  
4. L'assistència tècnica ha de cursar informes periòdics i resultats dels controls a la direcció facultativa i l'Ajuntament, de manera sistemàtica i simultània. L'Ajuntament pot formular les instruccions pertinents a l'assistència tècnica, amb coneixement de la direcció, amb el fi de garantir l'efectiu seguiment i control de les obres.
  
\* Són aplicables les disposicions relatives al replantejament, control i recepció de les obres establides en la legislació de contractes de l'estat.
  
\* S'ha d'aportar còpia en suport magnètic adequat als mitjans informàtics municipals de l'oportú projecte d'urbanització, tant de la seua documentació gràfica com escrita, i de la informació de l'obra realment realitzada.
  
\* Abans de l'inici de les obres (acta de comprovació del replantejament), s'ha d'aportar els convenis formulats amb les companyies subministradores (Iberdrola, Telefònica, etc.)
  
\* La secció tipus i qualitats de la ronda límit del sòl urbà poden ajustar-se abans de l'execució de les obres, amb el fi d'harmonitzar-les amb les de la resta d'aquesta ronda, d'acord amb la solució que es determine en l'expedient del sector NPR-2 i de altres unitats d'execució confrontades, actualment en tramitació.
  
Segon. Trametre el projecte d'urbanització a la Conselleria d'Obres Públiques, Urbanisme i Transports, en compliment del que disposa en l'article 59.3 de la Llei Reguladora de l'Activitat Urbanística.
  
Tercer. Publicar l'aprovació definitiva en el Diari Oficial de la Generalitat Valenciana, tal i com disposa l'article 34 de la Llei 6/1994.
  
Quart. Notificar aquesta resolució als propietaris, i comunicar-los que, a tenor del que estableix l'article 71.3 de la Llei Reguladora de l'Activitat Urbanística, poden retribuir l'urbanitzador en metàl·lic sempre que ho sol·liciten amb document públic i ho notifiquen a l'urbanitzador i a l'Ajuntament dins dels 10 dies següents a la notificació d'aquest acord. La sol·licitud s'ha d'acompanyar de garantia ?real o financera- bastant, que assegure el desemborsament de la retribució amb caràcter previ a l'exercici de qualssevol accions contra la seua liquidació.
  
Cinqué. Contra aquesta resolució, com a acte que posa fi a la via administrativa, cal interposar, en el termini d'un mes comptador des de la seua notificació, recurs potestatiu de reposició davant aquesta Alcaldia, o, en el termini de dos mesos, recurs contenciós administratiu davant la sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposa l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol».
  
Cosa que es fa pública per a general coneixement, de conformitat amb el que disposa l'article 34 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.